
I. ВЪВЕДЕНИЕ
Приобщаващото образование представлява всеобхватен процес, който включва   осигуряване на подкрепа и равни възможности за качествено образование, приемане индивидуалността на всяко дете, разнообразието от потребности  на всички деца и включване на ресурси насочени към създаване на възможности за развитието и участието  им във всички аспекти на живота в общността. Постигането  на стандарта за приобщаващо образование в СУ ,,Васил Левски“ гр. Опака изисква осигуряването  на диференцирана грижа , педагогически подходи, съобразени с възрастовите особености, превенция на ранното напускане на училище, навременно систематизиране на наличната информация, с цел  да се организира и оптимизира учебния процес, съобразно потенциала на учениците.
      Училищната програма за равен достъп до образование работи в посока за изграждане  на среда за:
· Разгръщането на потенциала  на всеки ученик за личностно развитие, както и успешна реализация и социализация;
· по-високо качество и по-добър достъп до образованието;
· ранна превенция на обучителни затруднения;
· включващо обучение и социално включване на ученици с девиантно поведение;

II. НОРМАТИВНА ОСНОВА НА УЧИЛИЩНАТА ПРОГРАМА
1. Закон за предучилищното и училищното образование.
2. Наредба за приобщаващо образование.
3. Стратегия за образователна интеграция на децата и учениците от етнически малцинства.
4. Национална стратегия на Р. България за интегриране на ромите.
5. Закон за защита на дискриминацията.
6. Конвенция за борба срещу дискриминацията в областта на образованието.
Програмата включва редът и начините за оказване на обща  и допълнителна подкрепа на всички ученици, които имат необходимост от такива в СУ ,,Васил Левски“ гр. Опака съобразно техните лични интереси, потребности и нужди.

III. ОСНОВНИ ПРИНЦИПИ И ЦЕЛИ НА ПРОГРАМАТА ЗА ПРЕДОСТАВЯНЕ НА РАВНИ ВЪЗМОЖНОСТИ И ПРИОБЩАВАНЕ НА УЧЕНИЦИ ОТ УЯЗВИМИ ГРУПИ:
Всяко дете има право на достъп до образование независимо от етническия му произход,   наличието на увреждане или икономическо положение на семейството му и това право е залегнало в Конвенция на ООН за правата на детето.
Процесът на приобщаване се състои в търсене на ресурсите на всяко дете за активното му участие в училищната общност. 
Според Алианса за приобщаващо образование има девет водещи принципа на приобщаващото образование и те са:
· човек е ценен независимо от неговите способности или от неговите постижения;
· всяко човешко същество е способно да чувства и мисли;
· всяко човешко същество има правото да общува и да бъде чуто;
· хората се нуждаят един от друг;
· истинското образование може да се случи единствено чрез истински взаимоотношения;
· всички хора се нуждаят от подкрепа и приятелско отношение от хора на своята възраст;
· прогрес в ученето се постига чрез надграждане на това , което човек може да прави, а не на това , което не може.
· различията внасят здравина в отношенията в обществото;
· сътрудничеството е за предпочитане пред конкуренцията;
IV. ПРЕДМЕТ НА ПРОГРАМАТА ЗА ПРИОБЩАВАЩО ОБРАЗОВАНИЕ
Програмата за предоставяне на равни възможности и приобщаване на децата и учениците от уязвими групи включва:
1. принципите на приобщаващото образование;
2. условията и реда за осигуряване на обща подкрепа за личностно развитие на учениците;
3. условията и реда за осигуряване на допълнителна подкрепа за личностно развитиена Vплан за подкрепа на ученика от екип за подкрепа на личностното развитие и училището;
4. изграждане на позитивен психологически климат в училището;
5. структурата, условията и реда за утвърждаване на индивидуалните учебни планове и на индивидуалните учебни програми на ученици със специални образователни потребности и на ученици с изявени дарби по чл. 95, ал.1 , т. 1 и 2 от Закона за предучилищното и училищното образование;
6. условията и реда за постъпване, организацията и осъществяването на обучението и подкрепата за личностно развитие на учениците със специални образователни потребности.

         V. ПОДКРЕПА ЗА ЛИЧНОСТНО РАЗВИТИЕ НА ДЕЦАТА И УЧЕНИЦИТЕ
              Подкрепата за личностното  развитие се осъществява във връзка и в корелация с разработените областни стратегии за подкрепа на личностното развитие, както и въз основа на анализ на необходимостта от обща и допълнителна подкрепа.
5.1 Обща подкрепа
      За организиране на подкрепата на личностното развитие в СУ ,,Васил Левски“ гр. Опака се определя координатор, който изпълнява функциите с и съобразно Наредба за приобщаващото образование.
      Общата подкрепа се осъществява от екип, ръководен от координатора. Общата подкрепа е насочена към развитие на потенциала на всеки ученик и включва различна екипна работа и осигуряване или насочване към занимания по интереси.
     Кариерното ориентиране на учениците от 11 и 12 клас, провеждано от консултанти от кариерен център, морални и материални награди също са част от общата подкрепа.
     Общата подкрепа включва и други дейности, подробно описани в Наредбата за приобщаващото образование.
5.2. Допълнителна подкрепа
      Допълнителната подкрепа се осъществява въз основа на направена оценка на индивидуалните способности на определено дете или ученик от СУ ,,Васил Левски“ гр. Опака. Оценката на способностите се извършва от специално назначен екип от специалисти, съобразно необходимостта на детето и след това се потвърждава от Регионалния център за подкрепа на приобщаващото образование. 
Учениците, за които може да се поиска оценка на способностите, са от следните уязвими групи:
· деца със специални потребности -  в началото на учебната година;
· деца с хронични заболявания – деца в риск;
Допълнителна подкрепа включва:
· работа с ученик по конкретен случай – специализирани средства;
· ресурсно подпомагане;
Допълнителната подкрепа се реализира чрез план за действие за всяко конкретно дете. Родителите задължително се включват в плана за действие като активни участници в дейностите.
При необходимост се изработва индивидуална учебна програма по съответните учебни предмети с цел по – лесното възприемане от ученика, а също така се изготвя и индивидуален учебен план или учебен план за обучение в комбинирана форма на обучение. За учениците с изявени дарби също се изработва индивидуален учебен план.

    



VI. ПЛАН ЗА ДЕЙСТВИЕ НА ПРОГРАМАТА
	Дейности
	Срок
	Отговорник
	Забележка

	Определяне на координатор за организиране и координиране на процеса на осигуряване на общата и допълнителна подкрепа за личностно развитие.
	15.09.2026г.
	директор
	

	Организиране на групи и клубове за занимания по интереси
	постоянен
	класни ръководители, учители
	При интерес от страна на учениците

	Дейности на училищната библиотека, свързани с изграждане на навици за четене и компетентности за търсене и ползване на информация
	постоянен
	Библиотекар/ЗАС
	

	Стимулиране участието на деца с изявени дарби в състезания и олимпиади
	
	постоянен
	Класни ръководители, учители
	

	Включване на учениците в организирани образователни, творчески, възпитателни, спортни и спортно – туристически постоянни дейности
	
	постоянен
	Класни ръководители, учители
	

	Разглеждане на теми , свързани с превенция на насилието и тормоз
	
	постоянен
	 Класни ръководители,

	

	
	
	
	
	




	Провеждане на обучения, свързани с превенция на агресията и тормоза и за развитие на толерантност във взаимоотношения
	постоянен
	 Външни лектори
	При необходимост и по програма, съобразена с графика за провеждане на часа на класа

	Обсъждане на обобщената информация за индивидуалния напредък и необходимостта от конкретни мерки за обща подкрепа, изготвяне на индивидуални планове за действие.
	До 14 дни след подаване на анализа от класните ръководители
	Класни ръководители и координиращ екип
	При създала се необходимост

	Оценка на потребността от допълнителна подкрепа на деца и ученици в риск, с хронични заболявания и тези с изявени дарби
	При необходимост
	Екип от личностно развитие, сформиран за конкретния случай
	

	Осъществяване на конкретна обща и допълнителна подкрепа, проследяване на напредъка , корекция в плана при необходимост
	На 3 месеца
	Екип от личностно развитие, сформиран за конкретния случай
	

	Надграждане на ученици
	постоянен
	Директор, класни ръководители
	При и по определен повод за поощрение

	Кариерно ориентиране и консултиране
	постоянен
	Кариерни консултанти
	

	Партньорство с родителите за справяне с проблемното поведение на децата им и приобщаване към средата на училището
	Постоянен 
	Класни ръководители, координиращ екип
	при	желание	от родителите

	Сформиране на екипи за допълнителна подкрепа
	постоянен
	координатор
	При необходимост

	 Обучение на педагогически специалисти, във връзка с дейностите по реализация на обща и допълнителна подкрепа 
	По график заложен в плана за квалификация
	 Директор, главен учител
	




            VII. ЗАКЛЮЧЕНИЕ
             За изпълнението на програмата важно значение има сътрудничеството между всички пряко ангажирани институции, неправителствения сектор и родителската общност. Всички участници в образователния процес ( семейство, училище, институция, НПО ) трябва да бъдат еднакво отговорни и ангажирани за постигането на поставените цели.

